Ma ikka üritan avalikku mõttevahetust tekitada, kuid eks see sõltub palju ka Eesti pressist, kas inimesed võtavad teemast kinni ja  hakkavad vaidlema. Koos presidendi mõttekojaga analüüsime pidevalt probleemseid valdkondi. Oktoobrikuus on plaanis korraldada avalik foorum, kuhu on kutsutud ka laiem üldsus. Me ei ole küll veel täpselt otsustanud, mis formaadis foorum aset leiab, kuid juba on idee foorumit igal aastal korraldama hakata. Tänavu oktoobris siis Pärnus.